钦定古今图书集成/历象汇编/乾象典/第071卷 > 《岭云》洪炎
## 钦定古今图书集成/历象汇编/乾象典/第071卷 > 《岭云》洪炎

“吾居半山上，绕屋犹峻岭。举头即见之，坐卧作墙屏。
忽复不可求，澒洞云万顷。初疑岸谷变，身不践人境。
俄顷如故常，突兀在屋顶。隐见须臾间，变态莫记省。
烟霞成痼疾，终日常炯炯。早阅金丹诀，未办下灶井。”
世乱一丘壑，斯志或可逞。鸣猿落空岩，翥鹤飏晴影。
石泉漱芳润，草木皆秀整。洞天有归路，未往心已领。